Vyfjarige sterf na grassnyer-ongeluk by skoolŉ Graad R-leerder is dood nadat hy onder ŉ grassnyer beland het by ŉ laerskool in Soweto, Gauteng. Phumla Sekhonyane, woordvoerder van die departement van onderwys in Gauteng, sê die 5-jarige is met sy aankoms by die hospitaal dood verklaar. “Die hoof van die departement het onmiddellik ŉ onafhanklike ondersoek gelas rakende die omstandighede rondom die voorval, insluitend hoekom die leerder in die spesifieke area was waar die gras gesny is.” Sekohonyane sê die ondersoek sal ook gebruik word om vas te stel of enige veiligheidsregulasies of –beleide nie nagekom is nie. Die departement het geen verdere besonderhede rakende die leerder bekend gemaak nie aangesien hulle steeds in proses is om sy familie in kennis te stel.